**UPUTE ZA PRIJAVITELJE**

**OPĆINA PETRIJANEC**

**JAVNI NATJEČAJ ZA FINANCIRANJE PROGRAMA I PROJEKATA UDRUGA IZ**

**PRORAČUNA OPĆINE PETRIJANEC U 2022. GODINI**

Upute za prijavitelje

Datum objave natječaja: 17.01.2022. godine

Rok za dostavu prijava: 16.02.2022. godine

1. **JAVNI NATJEČAJ ZA FINANCIRANJE PROGRAMA I PROJEKATA UDRUGA IZ PRORAČUNA OPĆINE PETRIJANEC U 2021. GODINI**
   1. **ZAKONSKA OSNOVA**

Na postupak objavljivanja i provedbe Javnog natječaja za financiranje programa i projekata udruga iz Proračuna Općine Petrijanec u 2022. godini (u daljnjem tekstu: Natječaj) primjenjuju se odgovarajuće Zakon o udrugama (»Narodne novine« broj 74/14, 70/17 i 98/19), Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (»Narodne novine« broj 26/15 i 37/21) i Pravilnik o financiranju javnih potreba od interesa za opće dobro koje provode udruge na području Općine Petrijanec (»Službeni vjesnik Varaždinske županije« broj 104/19).

* 1. **PROVEDBA NATJEČAJA**

Za administrativne, organizacijske i druge poslove i aktivnosti u provedbi ovog Natječaja nadležan je Jedinstveni upravni odjel Općine Petrijanec.

* 1. **CILJEVI I OPIS JAVNOG NATJEČAJA**

Javne potrebe za koje se sredstva osiguravaju u proračunu Općine Petrijanec jesu djelatnosti, programi i projekti od interesa za Općinu Petrijanec.

Od interesa za Općinu Petrijanec su programi i projekti kojima se doprinosi ispunjavanju ciljeva i prioriteta definiranih strateškim i planskim dokumentima.

**OPĆI CILJEVI JAVNOG NATJEČAJA**

* Poticanje razine kvalitete društvenog života na području Općine Petrijanec
* Poticanje ravnomjernog razvoja svih djelatnosti udruga civilnog društva na čitavom području Općine Petrijanec
* Poticanje djelatnosti udruga civilnog društva sukladno strateškim dokumentima Općine

**SPECIFIČNI CILJEVI JAVNOG NATJEČAJA**

* Podrška razvoju programa udruga civilnog društva
* Podrška razvoju kulturno-umjetničkog amaterizma te očuvanju zavičajne tradicijske baštine lokalne zajednice i kulturnih dobara lokalne zajednice, podrška programima humanitarne i socijalne djelatnosti te podrška programima ostalih udruga

**1.4. PODRUČJA FINANCIRANJA**

1. Poticanje i afirmacija kulturnog amaterizma
   1. Glazbeno - scenske aktivnosti
   2. Organizacija redovnih programa
   3. Sudjelovanje na općinskim manifestacijama
   4. Promocija izvan Općine Petrijanec
2. Unapređenje kvalitete života, životnih vještina i sposobnosti građana te potreba iz područja socijalne i zdravstvene skrbi i humanitarne djelatnosti, udruga proisteklih iz domovinskog rata te drugim područjima od interesa za opće dobro
3. Obrazovni programi (radionice, predavanja, tribine) za unaprjeđenje kvalitete života životnih vještina i drugih sposobnost
4. Osposobljavanje građana za informacijske i komunikacijske tehnologije
5. Poduzetnička kultura i usvajanje novih strukovnih tehnologija
6. Zaštita i promicanje kulturnih i povijesnih dobara te zaštita i očuvanje prirode
7. Zaštita biljaka i životinja
8. Promicanje obrazovanja za održivi razvoj
9. Promicanje i poticanje na bavljenje amaterskim sportom
   1. Organizacija provedbe programa u području sporta
   2. Organizacija redovnih programa
   3. Sudjelovanje na općinskim manifestacijama
   4. Promocija izvan Općine Petrijanec
10. **KRITERIJI PRIHVATLJIVOSTI**
    1. **PRIHVATLJIVI PRIJAVITELJI**

Prihvatljivim prijaviteljem smatra se udruga osnovana sukladno Zakonu o udrugama koja udovoljava sljedećim općim uvjetima:

1. da je upisana u Registar udruga Republike Hrvatske
2. da djeluju na području Općine Petrijanec najmanje godinu dana do trenutka objave Natječaja te čije je primarno djelovanje usmjereno na područje Općine Petrijanec, a čije se djelovanje mora odnositi na jedno od područja djelatnosti navedenih u ovom Natječaju. Izuzetno, potpore se mogu dodijeliti i korisnicima koji nemaju registrirano sjedište na području Općine Petrijanec ako svojim djelovanjem obuhvaćaju i korisnike s područja Općine Petrijanec te provode programe na području Općine Petrijanec.
3. da je upisana u registar neprofitnih organizacija pri Ministarstvu financija RH te vodi transparentno financijsko poslovanje sukladno propisima o računovodstvu neprofitnih organizacija
4. da djeluje u prioritetnim područjima navedenim točkom
5. da se djelovanje ne financira temeljem posebnih propisa
6. da je osigurala organizacijske, ljudske i prostorne resurse za provođenje prijavljenog projekta/programa
   1. **NEPRIHVATLJIVI PRIJAVITELJI**

Pravo prijave na poziv nemaju:

* Ogranci, podružnice i slični ustrojbeni oblici organizacija civilnog društva koje nisu registrirane prema Zakonu o udrugama i upisane u registar udruga Republike Hrvatske kao i u Registar neprofitnih organizacija,
* Organizacije civilnog društva čiji je jedan od osnivača politička stranka,
* znanstveno-istraživački programi, osim akcijskih istraživanja pod uvjetom da je istraživanje jedna od programskih aktivnosti, a ne glavna svrha programa,
* programi velikih razmjera za koje je potrebna znatna financijska potpora, osim u slučaju ako je većina sredstava osigurana iz drugih izvora
* programi s pretežno religijskom svrhom,
* programi koji se isključivo temelje na investicijskim ulaganjima, izgradnji ili adaptaciji kapitalnih objekata i/ili kupnji opreme,
* programi usmjereni isključivo na zadovoljavanje temeljnih potreba poslovanja organizacije civilnog društva (npr. kupnja opreme, pokrivanje troškova redovnog poslovanja),
* programi čija je jedina svrha korist članicama/članovima organizacije civilnog društva.
  1. **PRIHVATLJIVE AKTIVNOSTI**

Prihvatljive aktivnosti su programi i projekti od interesa za opće dobro koje provode udruge čiji član ili više članova imaju prebivalište na području Općine Petrijanec, koji su zaokruženi i tematski jasno određeni skupovi/skup aktivnosti koje su u skladu s vrednotama propisanim Ustavom Republike Hrvatske te čije provođenje kroz dugoročni ili vremenski ograničeni rok djelovanja daje vidljivu dodatnu društvenu vrijednost kojom se podiže kvaliteta života pojedinca i unapređuje razvoj šire društvene zajednice.

* 1. **PRIHVATLJIVI TROŠKOVI PROVEDBE PROGRAMA**

Sredstvima Natječaja smiju se financirati samo stvarni i prihvatljivi troškovi nastali provođenjem programa/projekta.

Prihvatljivim troškovima smatrat će se isključivo troškovi:

* nastali za vrijeme razdoblja provedbe programa ili projekta u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,
* navedeni u ukupnom predviđenom proračunu projekta ili programa,
* nužni za provođenje programa ili projekta koji je predmetom dodjele financijskih sredstava,
* identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* koji su umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.
  1. **NEPRIHVATLJIVI TROŠKOVI**

Neprihvatljivim troškovima smatraju se:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;
* gubitci na tečajnim razlikama;
* zajmovi trećim stranama;
* troškovi reprezentacije, hrane i alkoholnih pića (osim u iznimnim slučajevima se kroz pregovaranje s Jedinstvenim upravnim odjelom dio tih troškova može priznati kao prihvatljiv trošak);
* troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s Jedinstvenim upravnim odjelom dio tih troškova može priznati kao prihvatljiv trošak),
  1. **ZABRANA DVOSTRUKOG FINANCIRANJA**

Po ovom Natječaju ne smiju se prijavljivati programi/projekti za čiju cjelovitu provedbu su prijavitelji već dobili sredstva iz drugih javnih izvora. Prijavitelji ne smiju potraživati sredstva iz drugih javnih izvora za troškove koji će biti financirani u okviru prijavljenog i za sufinanciranje odabranog programa po ovom Natječaju. U slučaju da se ustanovi dvostruko financiranje programa, prijavitelj će morati vratiti sva primljena sredstva.

1. **POSTUPAK PRIJAVE**

Javni natječaj za financiranje programa i projekata udruga iz Proračuna Općine Petrijanec u 2022. godini objavljen je dana 17.01.2022. godine na internetskoj stranici Općine Petrijanec, https://www.petrijanec.hr. Krajnji rok za podnošenje prijava po Natječaju je 16.02.2022. godine.

Sve prijave moraju biti pisane na posebnim obrascima koji se mogu preuzeti na internetskoj stranici Općine Petrijanec i u Jedinstvenom upravnom odjelu Općine Petrijanec, Vladimira Nazora 157, Petrijanec, od ponedjeljka do petka od 7.00-15.00 sati.

Prijava se smatra potpunom ako sadrži:

* u potpunosti ispunjene obrasce prijavnice (obrazac opisa programa/projekta) i obrazac proračuna programa/projekta)
* svu obveznu popratnu dokumentaciju
  1. **OBRASCI PRIJAVNICE**

**Obrazac opisa programa/projekta**

Navedeni obrazac dio je obvezne dokumentacije. Ispunjava se na hrvatskom jeziku i sadrži podatke o sadržaju i programu aktivnosti za koje se traži financiranje. Sadrži podatke o prijavitelju programa i partnerima te podatke o programu/projektu.

Potrebno je ispuniti sve tražene podatke, potpisati obrazac i dostaviti poštom ili osobno u Jedinstveni upravni odjel Općine Petrijanec.

**Obrazac Proračuna programa/projekta**

Obrazac proračuna programa/projekta dio je obvezne dokumentacije koji sadrži podatke o nazivu udruge i nazivu programa te prihodima i rashodima programa/projekta.

Prihodovni dio sadrži podatke o izvorima financiranja programa/projekta koji čine ukupan iznos financijskih sredstava potreban za provedbu programa/projekta:

1. iznos koji se traži od Općine Petrijanec

2. iznosi koji se za provedbu programa/projekta očekuju ili su dobiveni iz drugih izvora i

3. iznos vlastitih sredstava koje će udruga uložiti u provedbu programa/projekta (članarine, kotizacije, gospodarska djelatnost i dr.)

Rashodovni dio obuhvaća podatke o izravnim i neizravnim troškovima za provedbu programa uz razradu troškova prema planiranim aktivnostima.

Potrebno je ispuniti sve tražene podatke i potpisati obrazac.

* 1. **POPIS OBVEZNE POPRATNE DOKUMENTACIJE**

Uz prijavne obrasce prijavitelji su obvezni dostaviti i sljedeću popratnu dokumentaciju:

1. dokaz o registraciji – preslika izvatka iz Registra udruga, ne starijeg od 3 mjeseca od dana raspisivanja ovog javnog natječaja ili ispisi iz elektroničke baze Registra
2. dokaz o upisu u registar neprofitnih organizacija (RNO), ne starijeg od 3 mjeseca od dana raspisivanja ovog javnog natječaja ili ispisi iz elektroničke baze Registra
3. potpisana i ovjerena izjava o nepostojanju dvostrukog financiranja
4. dokaz o području djelovanja - preslika važećeg statuta i njegovih izmjena
5. potpisana i ovjerena izjava o partnerstvu, ukoliko organizacija prijavljuje projekt/program u partnerstvu (ako je primjenjivo)
6. Preslika dokaza o plaćenim doprinosima, porezima i drugim davanjima prema državnom proračunu (Porezna uprava) ne stariji od 30 dana od dana objave Natječaja
7. potpisana i ovjerena izjava o programima i projektima udruge financiranim iz javnih izvora
   1. **NEOBVEZNA POPRATNA DOKUMENTACIJA**

Prijavitelji uz prijavu programa/projekta mogu priložiti i ostalu dokumentaciju koju smatraju relevantnom za obrazloženje i vrednovanje predloženog programa/projekta.

* 1. **ROKOVI I NAČIN PREDAJE PRIJAVA**

Obvezne prijavne obrasce i propisanu dokumentaciju potrebno je poslati u papirnatom obliku.

Prijava u papirnatom obliku sadržava prijavne obrasce vlastoručno potpisane od strane osobe ovlaštene za zastupanje i ovjerene službenim pečatom prijavitelja te obveznu popratnu dokumentaciju.

Prijave se mogu dostaviti poštom ili osobno na adresu Općina Petrijanec, Vladimira Nazora 157, 42206 Petrijanec, s naznakom „Prijava na natječaj za financiranje programa i projekata udruga iz Proračuna Općine Petrijanec u 2022. godini“ – NE OTVARAJ“.

U obzir će se kao pravodobne uzeti prijave poslane poštom kao preporučene pošiljke koje na omotnici budu označene poštanskim žigom zaključno s danom 16.02.2022. godine. Osobno dostavljene prijave uzet će se u obzir kao pravodobne ako budu zaprimljene u Jedinstvenom upravnom odjelu najkasnije do 16.02.2022. godine.

Prijavu je potrebno poslati ili dostaviti u zatvorenoj omotnici. Na vanjskoj strani omotnice obavezno treba navesti:

1. naziv i adresu prijavitelja

2. naznaku „Prijava na natječaj za financiranje programa i projekata udruga iz Proračuna Općine Petrijanec u 2022. godini“ – NE OTVARAJ“.

Prijave dostavljene na neki drugi način, dostavljene na drugu adresu ili nakon naznačenog roka za dostavu biti će odbačene. Predaja prijave znači da se prijavitelj slaže s uvjetima Natječaja i kriterijima za ocjenjivanje.

* 1. **DODATNE INFORMACIJE**

Dodatne informacije i upute za podnošenje prijava po ovom Natječaju mogu se zatražiti na broj telefona: 042/714-769 ili elektronskom poštom najkasnije 5 dana prije isteka roka prijava na adresu: opcina@petrijanec.hr

Općina Petrijanec nije obvezna davati odgovore ili pojašnjenja na pitanja pristigla nakon navedenog roka.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

* 1. **IZMJENE I DOPUNE NATJEČAJA**

U slučaju da se Natječaj ili natječajna dokumentacija izmijene ili dopune prije krajnjeg roka za predaju prijava, sve izmjene i dopune biti će objavljene na internetskoj stranici Općine najkasnije 7 dana prije isteka roka za dostavu prijava.

U slučaju donošenja izmjena ili dopuna prijaviteljima koji su već predali prijavu po Natječaju biti će dana mogućnost da svoju prijavu po potrebi i u primjerenom roku dopune i/ili izmijene.

Prijavitelji su dužni poštovati sve izmjene ili dopune Natječaja.

1. **PROCJENA PRIJAVA I DONOŠENJE ODLUKE O DODJELI SREDSTAVA**

Procjenu prijavljenih programa/projekata provode:

* Povjerenstvo za ocjenjivanje prijava prijavljenih programa i projekata na natječaj
  1. **POSTUPAK OCJENJIVANJA I PROCJENE KVALITETE/VRIJEDNOSTI PRIJAVLJENIH PROGRAMA/PROJEKATA**

Davatelj financijskih sredstava imenuje posebnom odlukom članove Povjerenstva za ocjenjivanje prijavljenih programa i projekata. Povjerenstvo je nezavisno stručno procjenjivačko tijelo kojega mogu sačinjavati predstavnici Općine, nezavisni stručnjaci i predstavnici organizacija civilnog društva.

Razmatraju se samo oni programi/projekti koji su udovoljili formalnim uvjetima Natječaja. Stručno, kvalitativno vrednovanje i ocjena prijava provodi se isključivo na temelju programskih i financijskih podataka iznesenih u obrascu prijavnice te na temelju podataka iz popratne dokumentacije.

* 1. **ODLUKA O ODABIRU**

Nakon provedenog postupka stručnog kvalitativnog vrednovanja i ocjene prijava Povjerenstvo za ocjenjivanje utvrđuje rang listu prijavljenih programa/projekata kao temelj za donošenje Odluke o financiranju sukladno Pravilniku o financiranju javnih potreba od interesa za opće dobro koje provode udruge na području Općine Petrijanec.

U popis programa čije se sufinanciranje predlaže uvrštavaju se prijedlozi programa/projekata prema ostvarenom broju bodova u odnosu na realno ocijenjene financijske potrebe pojedine prijave te ovisno o visini sredstava koja su u Proračunu Općine Petrijanec planirana za financiranje programa javnih potreba.

Na temelju prijedloga konačnu odluku o odabiru programa/projekata za sufinanciranje donosi načelnik Općine Petrijanec. Odluka o odabiru objavljuje se na internetskoj stranici Općine Petrijanec. Odlukom o odabiru objavljuju se podaci o udrugama, programima ili projektima kojima su odobrena sredstva i iznosima odobrenih sredstava financiranja.

* 1. **OBAVIJEST O DONESENOJ ODLUCI O DODJELI FINANCIJSKIH SREDSTAVA**

Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava programima/projektima u sklopu Natječaja.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Općina Petrijanec će Odluku objaviti na internetskoj stranici Općine i na oglasnoj ploči Općine i od dana objave odluka se smatra dostavljenom svim prijaviteljima te od dana objave teče rok za podnošenje prigovora.

* 1. **NAKNADNI UVID U OCJENU KVALITETE PRIJAVLJENOG PROGRAMA**

Udrugama kojima nisu odobrena financijska sredstva, može se na njihov zahtjev u roku od 8 dana od dana primitka pisane obavijesti o rezultatima natječaja omogućiti uvid u ocjenu njihovog programa ili projekta uz pravo Općine da zaštiti tajnost podataka o osobama koje su ocjenjivale program ili projekt.

Zahtjev može podnijeti isključivo zakonski predstavnik organizacije prijavitelja.

Jedinstveni upravni odjel dužan je u roku od 8 radnih dana od dana primitka zahtjeva prijavitelju dati na uvid Obrazac za vrednovanje i ocjenu predmetne prijave. Prijavitelju se na uvid može dati samo obrazac koji se odnosi na njegovu prijavu.

* 1. **MOGUĆNOST PODNOŠENJA PRIGOVORA**

Udruge koje su nezadovoljne Odlukom o dodjeli financijskih sredstava imaju pravo podnošenja prigovora u roku od 8 radnih dana od dana primitka pisane obavijesti, a podnijeti prigovor ne odgađa izvršenje Odluke u daljnju provedbu natječajnog postupka.

Prigovor se može podnijeti u pisanom obliku Jedinstvenom upravnom odjelu isključivo na natječajni postupak te eventualno bodovanje nekog kriterija s 0 bodova, ukoliko udruga smatra da je u prijavi dostavila dovoljno argumenata za drugačije bodovanje.

Prigovor se ne može podnijeti na odluku o neodobravanju sredstava ili visini dodijeljenih sredstava.

Rok za donošenje odluke po prigovoru je osam dana od dana primitka prigovora.

Prigovor može podnijeti isključivo zakonski predstavnik udruge prijavitelja.

1. **NAČIN I UVJETI FINANCIRANJA ODABRANIH PROGRAMA** 
   1. **UGOVOR O SUFINANCIRANJU**

Po donošenju Odluke o odabiru Općina Petrijanec i odabrani prijavitelji sklapaju Ugovor o sufinanciranju provedbe programa. Ugovor se zaključuje najkasnije 30 dana od dana donošenja Odluke o odabiru. Potpisivanjem Ugovora odabrani prijavitelji postaju korisnici financijske potpore. Prije sklapanja Ugovora o sufinanciranju korisnik financijske potpore dužan je potpisati Izjavu o nepostojanju dvostrukog financiranja. Ugovorom o sufinanciranju utvrđuje se:

* iznos do kojeg Općina Petrijanec preuzima obvezu sufinanciranja
* način i rokovi isplate financijske potpore
* način podnošenja izvješća o utrošenim sredstvima od strane korisnika
* rokovi za pojedine obveze korisnika
* način provedbe nadzora i kontrole namjenskog korištenja sredstava
* uvjeti pod kojima je korisnik dužan izvršiti povrat sredstava u proračun Općine Petrijanec i druge odredbe.

Korisnik financijske potpore Ugovorom se utvrđuje kao isključivo odgovoran za provedbu sufinanciranog programa.

Korisnik financijske potpore prihvaća da financijska sredstva dobivena iz proračuna Općine Petrijanec ni pod kojim uvjetima ne mogu za posljedicu imati ostvarivanje dobiti i da moraju biti ograničena na iznos potreban za izravnanje prihoda i rashoda programa ili projekta.

* 1. **PRAĆENJE PROVEDBE PROGRAMA I NAMJENSKOG KORIŠTENJA SREDSTAVA**

Korisnik je dužan voditi preciznu evidenciju svih računa nastalih tijekom provedbe programa. Nakon završetka provedbe programa, sukladno roku navedenom u Ugovoru o sufinanciranju, korisnik je dužan Jedinstvenom upravnom odjelu Općine Petrijanec dostaviti Opisni izvještaj projekta i financijski izvještaj o namjenskom korištenju sredstava.

Općina Petrijanec ima pravo provesti kontrolu provedbe programa na licu mjesta kod korisnika, tijekom koje je korisnik dužan predstavnicima Općine predočiti sve račune, računovodstvenu dokumentaciju i ostale prateće dokumente relevantne za financiranje programa. Kontrolu na licu mjesta kod korisnika Općina Petrijanec može obaviti tijekom provedbe ili unutar godinu dana nakon završetka provedbe programa.

* 1. **VIDLJIVOST PROGRAMA I OBVEZA ISTICANJA VIZUALNOG IDENTITETA**

Korisnik je dužan u svim obavijestima prema krajnjim korisnicima programa i u svim kontaktima s medijima navesti da je program sufinanciran sredstvima Općine Petrijanec.

1. **POPIS NATJEČAJNE DOKUMENTACIJE**

Na internetskoj stranici Općine Petrijanec objavljeni su sljedeći dokumenti koji čine sastavni dio dokumentacije Javnog natječaja za financiranje programa i projekata udruga iz Proračuna Općine Petrijanec u 2022. godini:

1. Javni natječaj za financiranje programa i projekata udruga iz Proračuna Općine Petrijanec u 2022. godini

2. Upute za prijavitelje

3. Obrazac 1: OPIS PROGRAMA/PROJEKTA

4. Obrazac 2: PRORAČUN PROGRAMA/PROJEKTA

5. Obrazac I1: IZJAVA O NEPOSTOJANJU DVOSTRUKOG FINANCIRANJA

6. Obrazac I2: IZJAVA O PARTNERSTVU – ako je primjenjivo

7. Obrazac I3: IZJAVA O FINANCIRANIM PROJEKTIMA

8. Obrazac: PROCJENA KVALITETE/VREDNOVANJE PROGRAMA/PROJEKTA

9. Obrazac: OPISNI IZVJEŠTAJ PROJEKTA

10. Obrazac: FINANCIJSKI IZVJEŠTAJ PROJEKTA

11. Pravilnik o financiranju javnih potreba od interesa za opće dobro koje provode udruge na području Općine Petrijanec

Prijaviteljima se svakako savjetuje da prije prijave pažljivo prouče sve dokumente i obrasce koji čine sastavni dio dokumentacije Javnog natječaja.